Translate the text from Welsh to English.



 
Dywedodd Jane Hutt:



> "Drwy gydol y cyfnod cyntaf o gyfyngiadau yn gynharach eleni, bu gwirfoddolwyr, grwpiau cymunedol a sefydliadau'r trydydd sector yn gweithio’n eithriadol o galed i helpu'r rhai mwyaf agored i niwed yn ein plith.
> 
> 
> "Mae'n wych clywed am yr amrywiol ffyrdd dyfeisgar a chreadigol y mae cymunedau wedi bod yn helpu ei gilydd. Gall ymdrech ar y cyd arwain at ganlyniadau hyfryd, a gall gwirfoddoli gael effaith anhygoel a buddiol ar wirfoddolwyr a’r rhai sy'n cael eu cefnogi. Diolch i'r holl bobl cymwynasgar sydd wedi bod yn gweithio yn ein cymunedau, ledled Cymru. Gobeithio y byddwch yn parhau i wneud beth bynnag a allwch yn eich ardal leol – mae'r cyfan yn gwneud gwahaniaeth."


Yn ystod y cyfnod cyntaf o gyfyngiadau, bu Sara Wall o Magwyr, Sir Fynwy yn cydlynu’r gwaith o greu sgrybs ym Magwyr a Gwndy.


Ymunodd dros 100 o wirfoddolwyr, rhwng 6 a 92 oed, yn yr ymdrech. Roedd y gwaith yn amrywio o gasglu a didoli deunyddiau, i dorri patrymau a gwnïo botymau, neu wneud galwadau ffôn i weld faint o sgrybs oedd eu hangen ar amrywiol ganolfannau, a gyrwyr i’w cludo ar ôl eu cwblhau.


Rhoddwyd gwisgoedd ac offer pwrpasol i ysbytai, hosbisau, carchardai, meddygfeydd, therapyddion iechyd galwedigaethol, cartrefi preswyl pobl ifanc a chartrefi gofal, ymysg eraill.


Creodd y grŵp dros 500 set o ddillad sgrybs, 1200\+ o fagiau golchi dillad, ac 800 o amddiffynwyr clust.


Dywedodd Sara Wall:



> "Roedd yr ysbryd cymunedol yn gynharach eleni yn anhygoel. Wrth ddechrau ar y gwaith, ein bwriad oedd helpu i ddarparu sgrybs yn unig. Ond wrth i bethau ddatblygu daeth yn amlwg ein bod yn gwneud mwy na hynny: roeddem yn helpu ein hunain a'n gilydd gydag ymdeimlad o bwrpas a chymuned.
> 
> 
> "Fe wnes i ffrindiau go iawn. I rai o'r gwirfoddolwyr fu’n gwnïo, y gyrrwr cludo nwyddau yn chwifio arnyn nhw drwy'r ffenestr oedd yr unig gysylltiad â pherson arall drwy'r dydd. Mae gwirfoddoli nid yn unig yn dod â budd gwirioneddol i'n cymuned, mae hefyd yn bwysig i'n hiechyd a'n hapusrwydd ein hunain. Yn ogystal â rhoi ymdeimlad o reolaeth inni, mae’n gwneud i ni deimlo ein bod yn rhan o rywbeth mwy.
> 
> 
> "Aeth y gwirfoddolwyr lleol ati i wneud gwyrthiau, gan roi gobaith a chymorth lle'r oedd angen, a dangos i'n harwyr ar y rheng flaen fod eu cymuned yn sefyll yn gadarn y tu ôl iddyn nhw. Mewn cyfnod o dywyllwch ac ofn, roedd yr ysbryd cymunedol yn disgleirio. Diolch i'n holl gynorthwywyr – rydych chi’n anhygoel.
> 
> 
> "Os oes unrhyw un yn teimlo'n rhwystredig ac angen gwaith defnyddiol i'w wneud, mae cyfoeth o waith gwirfoddol y gallwch ei wneud ar\-lein ac all\-lein. Mae grwpiau gwirfoddol lleol yn cadw trefn ar y gwaith sydd angen ei wneud; gallwch ymuno yn yr ymdrechion i gadw mewn cysylltiad â'r rhai sy’n ynysig ac yn agored i niwed, ac mae gwaith crefft gwirfoddol hefyd yn digwydd ar\-lein. Mae llawer mwy y gellir ei wneud, dim ond i chi roi cynnig arni gyda meddwl agored a brwdfrydedd."


Dyfarnwyd cyllid i ganolfan Gymunedol Twyn, Twynyrodyn, ger canol tref Merthyr Tudful, drwy Gronfa Argyfwng Sector Gwirfoddol Llywodraeth Cymru.


Dywedodd Louise Goodman, cydlynydd prosiect y ganolfan:



> Fe wnaethom ni ddarparu pecynnau gofal a phrydau poeth i'r rhai a oedd yn cysgodi, a phobl agored i niwed a phobl oedrannus yn y gymuned. Fe wnaethom ni gasglu presgripsiynau, darparu gwasanaeth gwrando dros y ffôn a fideo, estyn llaw i'r rhai unig, a gwneud yn siŵr ein bod yn helpu cynifer o bobl â phosibl.
> 
> 
> Mae llawer o bobl yn y gymuned wedi byw yma ers i'r tai gael eu hadeiladu yn y 1960au. Rydym yn gymuned o tua 7000 o bobl, gyda thua thraean o dan 15 oed neu dros 65 oed. Roeddem am gefnogi'r gymuned, tynnu'r pwysau oddi ar wasanaethau eraill, a sicrhau ein bod yma i bobl droi atom ar adeg pan oedd angen help arnynt.
> 
> 
> Diolch i’r cyllid a gafwyd gan Lywodraeth Cymru, roedd modd i ni ddiweddaru ein cyfarpar i gyrraedd at y gymuned yn fwy effeithlon yn ystod y cyfyngiadau, a gweithredu fel canolfan ymateb brys. O ganlyniad, llwyddom i wneud y canlynol:
> 
> 
> * darparu dros 270 o barseli wythnosol o fwyd/nwyddau cartref, gan gynnwys cynhyrchion glanhau, pethau ymolchi, ffrwythau, llysiau, grawnfwydydd, llaeth, cig, sudd a bara, i aelwydydd o rhwng 1\-4 o bobl
> * cysylltu â nifer o fferyllfeydd lleol i gasglu presgripsiynau i'r rhai a oedd yn cysgodi
> * creu llyfryn gwybodaeth a gweithgareddau i oedolion a roddwyd i gannoedd o aelwydydd
> * darparu dolenni wythnosol i sesiynau ymarfer corff byw ac wedi’u recordio ar\-lein, a ryseitiau bwyta'n iach gyda chymorth dietegydd GIG lleol
> * darparu (ar ei anterth) 182 o brydau poeth bob dydd i bobl oedrannus ac agored i niwed (dros 900 o brydau bwyd yr wythnos)
> * recriwtio gwirfoddolwyr i gyflenwi nwyddau i'r gymuned
> * ateb cannoedd o alwadau yr wythnos gan gymdogion pryderus a phobl agored i niwed yn dioddef myrdd o gyflyrau
> * cyfeirio pobl at sefydliadau eraill sy'n gweithredu yn y fwrdeistref a thu hwnt i gael help gydag ymholiadau penodol
> * gweithio gyda sefydliadau i gysylltu pobl â chyrsiau ar\-lein am ddim
> * creu llyfryn gweithgareddau ar gyfer pobl ifanc y gymuned; cynnal sesiynau sgwrsio ar\-lein i bobl ifanc drwy zoom; creu fideos gwyddoniaeth; anfon pecynnau gweithgareddau rheolaidd a oedd yn cynnwys hadau i'w plannu, bagiau pobi, offer lliwio a chrefft, pecynnau gofal personol ac ati
> 
> 
> Rydyn ni’n gwybod bod ein gwaith wedi cael effaith enfawr ar y gymuned. Fe wnaethom ni leddfu'r baich ar fferyllfeydd. Fe wnaeth ein negeseuon ffitrwydd a bwyta'n iach ar\-lein helpu pobl i gadw'n heini ac yn egnïol, a daeth ein cymuned yn agosach nag erioed, gyda chymdogion yn helpu ac yn cyfeirio pobl leol at gymorth, gan sicrhau nad oedd neb yn mynd heb unrhyw beth, ble bynnag yr oeddent yn byw neu beth bynnag oedd eu hamgylchiadau. Roeddem yn annog pobl i ddysgu pethau newydd, gan gynnwys ymwybyddiaeth ofalgar, ar\-lein a hefyd drwy ein llyfryn gweithgareddau ar gyfer y rhai heb y rhyngrwyd.
> 
> 
> Mae'r adborth a gawsom gan y gymuned wedi ein helpu i deilwra gweithgareddau yn y dyfodol i ddiwallu anghenion cynifer o bobl â phosibl. Mae wedi bod yn hynod o emosiynol cael bod yn rhan o'r grŵp cymorth cymunedol hwn. Mae clywed rhywun yn dweud eich bod yn codi eu hysbryd am eich bod chi’n meddwl amdanyn nhw yn gwneud pob eiliad werth chweil.


Ychwanegodd Jane Hutt:



> *Gobeithio y byddwch chi’n parhau i gefnogi eich cymunedau drwy wirfoddoli, yn y ffordd orau i chi. Cofiwch gadw'n ddiogel, aros yn lleol, a dilyn canllawiau Coronafeirws Llywodraeth Cymru. Diolch i chi i gyd am eich haelioni a’ch caredigrwydd. Gyda'n gilydd, gallwn ddiogelu Cymru.*







Translation:


 
Jane Hutt said:



> “Throughout the first lockdown earlier this year, volunteers, community groups and third sector organisations worked incredibly hard to support the most vulnerable among us.
> 
> 
> “It is fantastic to hear about the numerous inventive, creative ways that communities have found for supporting each other. Shared effort can create beautiful outcomes, and volunteering can have a huge and beneficial impact on both volunteers, and on those who are being supported. Thank you to all the amazing helpers who are and have been working in your communities, right across Wales. Please carry on doing whatever you can in your local area – it all makes a difference.”


During the first lockdown, Sara Wall from Magor, Monmouthshire, co\-ordinated the Magor and Undy scrubbers.


More than 100 volunteers, aged from 6 to 92, took part in the operation. Jobs ranged from collecting and sorting materials, to cutting out patterns, to sewing on buttons, to making calls to determine the numbers needed, and last but not least drivers to deliver the completed scrubs.


Scrubs and equipment were donated to (among others) hospitals, hospices, prisons, GP surgeries, occupational health therapists, young people’s residential homes and care homes.


The group created more than 500 sets of scrubs, 1200\+ laundry bags, and 800 ear protectors.


Sara Wall said:



> “The community spirit earlier this year was amazing. When we started out, our intentions were entirely and purely to help put \#scrubsonbacks. But as things went forwards it became clear that we were doing not just that but more besides: we were supporting ourselves and each other with a sense of purpose and community.
> 
> 
> “I made real friends. For some of our sewing volunteers, the delivery person waving through the window was the only contact all day. Volunteering not only has a very real benefit for our community, but is also important to our own health and happiness. It gives us not just a sense of control, but a sense of being a part of the reality of it all.
> 
> 
> “The local volunteers moved mountains, gave hope and help where it was lacking, and showed our heroes on the front line that their community was behind them. In a time of darkness and fear, community spirit shone out in a beacon of love. Thank you to all our helpers – you are and were amazing.
> 
> 
> “If anyone feels frustrated and in need of useful work to do, there is a wealth of good voluntary work that you can do, online and offline. Local volunteering groups keep track of jobs that need doing; you can join in the efforts to keep in contact with the isolated and vulnerable, and there are volunteering craft efforts online. There’s lots more that can be done, just reach out with an open mind and heart.”


Twyn Community hub, based in Twynyrodyn, near Merthyr Tydfil town centre, was awarded funding through the Welsh Government’s Voluntary Sector Emergency Fund.


Louise Goodman, project co\-ordinator of the hub, said:



> “We provided those who were shielding, and vulnerable and elderly people in the community, with food care packages and hot meals. We delivered prescriptions, provided a listening service through telephone and video reassurance, reached out to the isolated, and made sure we helped as many people as possible.
> 
> 
> “A lot of people in the community have lived here since the houses were built in the 1960s. We are a community of around 7000 people, with around a third aged under 15 or over 65\. We wanted to support the community, take the pressure off other services, and make sure we were here for people to turn to when they needed help.
> 
> 
> “The funding from Welsh Government enabled us to update our equipment to reach the community more efficiently through lockdown, and operate as an emergency response hub. As a result, we were able to:
> 
> 
> * provide over 270 weekly parcels of food/ household goods, including cleaning products, toiletries, fruit, vegetables, cereals, dairy, meat, juices and breads, to households of between 1\-4 people
> * liaise with multiple local pharmacies to collect prescriptions for those who were shielding
> * create an information and activity booklet for adults which was given to hundreds of households
> * provide weekly live and pre\-recorded links to online exercise sessions and healthy eating recipes with the help of a local NHS dietician
> * provide (at peak) 182 hot meals daily to elderly and vulnerable people (over 900 meals a week)
> * recruit volunteers to deliver to the community
> * answer hundreds of calls a week from concerned neighbours and vulnerable people suffering from a myriad of conditions
> * refer people to other organisations operating inside and outside the borough for help with specific queries
> * work with organisations to link people to free online courses
> * create an activity booklet for the young people of the community; hold online youth chat sessions via zoom; create science activity videos; send out regular activity packs delivered by volunteers which included seeds for planting, baking bags, colouring and craft equipment, personal care packages etc
> 
> 
> “We know that our work had a huge impact on the community. We eased the burden on pharmacies. Our online fitness and healthy eating posts helped people stay fit and active, and our community became more connected than ever, with neighbours helping and referring local people, and making sure that no\-one went without, regardless of their home location or circumstances. We encouraged new learning, including mindfulness, not only online but also within our activity booklet for those without internet.
> 
> 
> “The community feedback we’ve received has helped us to tailor future activities to meet the needs of as many people as possible. It has been incredibly moving to be a part of this community support group. To have someone tell you that it lifts their spirits to know they are being thought about, makes every second worthwhile.”


Jane Hutt concluded:



> “Please continue to support your communities through volunteering, in whatever way suits you best. Just remember to stay safe, stay local, and follow Welsh Government’s Coronavirus guidelines. Thank you all for your generosity of spirit and kindness. Together, we will keep Wales safe.”